CELEX: C2005/182/81
Language: lt
Date: 2005-07-23 00:00:00
Title: Byla T-216/05 Mebrom NV2005 m. gegužės 31 d. pareikštas ieškinys Europos Bendrijų Komisijai

23.7.2005   
            
            
               LT
            
            
               Europos Sąjungos oficialusis leidinys
            
            
               C 182/44
            
         
      Mebrom NV2005 m. gegužės 31 d. pareikštas ieškinys Europos Bendrijų Komisijai
   (Byla T-216/05)
   (2005/C 182/81)
   Proceso kalba: anglų
   2005 m. gegužės 31 d. Europos Bendrijų Pirmosios instancijos teisme buvo pareikštas Mebrom NV, įsteigtos Rieme-Ertvelde (Belgija), atstovaujamos advokatų C. Mereu ir K. Van Maldegem, nurodžiusių adresą dokumentams įteikti Liuksemburge, ieškinys Europos Bendrijų Komisijai.
   Ieškovė Pirmosios instancijos teismo prašo:
   
               —
            
            
               panaikinti 2005 m. balandžio 11 d. Komisijos sprendimą A(05)4338 — D/6176;
            
         
               —
            
            
               nurodyti Komisijai pagal Reglamento 2037/2000 7 straipsnį paskirti ieškovei kvotą 12 mėnesių laikotarpiui; ir
            
         
               —
            
            
               priteisti iš Komisijos visas šioje instancijoje patirtas bylinėjimosi išlaidas.
            
         Ieškinio pagrindai ir pagrindiniai argumentai
   Ieškovė importuoja brommetaną (MBr) į ES. Brommetanas yra kontroliuojama medžiaga pagal 2000 m. birželio 29 d. Europos Parlamento ir Tarybos reglamentą (EB) Nr. 2037/2000 dėl ozono sluoksnį ardančių medžiagų (1). Šiuo ieškiniu ieškovė siekia panaikinti Komisijos sprendimą, kuriuo atmetamas ieškovės prašymas skirti kvotą importuoti brommetaną į Europos Sąjungą 2005 m. svarbiausioms reikmėms patenkinti.
   Grįsdama savo ieškinį ieškovė teigia, kad Komisija atėmė iš ieškovės teisę į kvotą 12 mėnesių laikotarpiui importuoti brommetaną į Europos Sąjungą 2005 m. Ieškovė remiasi tuo, kad Komisija akivaizdžiai neteisingai pritaikė taikytinas teisės normas. Be to, ieškovė teigia, kad Komisija pažeidė Reglamento 2037/2000 7 straipsnį, kuris, jos nuomone, suteikia jai konkrečią teisę gauti 2005 m. brommetano kvotą 12 mėnesių laikotarpiui. Taip pat ieškovė teigia, kad Komisija viršijo savo įgaliojimus, kurie jai buvo suteikti pagal Reglamento 2037/2000 7 straipsnį. Galiausiai ieškovė remiasi teisinio tikrumo principo pažeidimu, kadangi Komisija nenustatė numatomos importo kvotų sistemos tiems asmenims, kuriems ji taikoma, bei sužlugdė jos teisėtus lūkesčius gauti importo kvotą remiantis į Reglamento 2037/2000 7 straipsniu, 2004 m. liepos mėn. Komisijos pranešimu importuotojams (2) ir 2004 m. gruodžio 10 d. atsakovės ieškovei adresuotu elektroniniu pranešimu, kuriuo buvo patvirtinta, jog rengiamasi ją informuoti apie 2005 m. importo kvotą.
   
      (1)  OL L 244, p. 1
   
      (2)  Pranešimas kontroliuojamų ozono sluoksnį ardančių medžiagų importuotojams į Europos Sąjungą 2005 m. dėl Europos Parlamento ir Tarybos reglamento (EB) Nr. 2037/2000 dėl ozono sluoksnį ardančių medžiagų (OL 2004 C 187, p. 11).